Kryžkalnio viadukas
Kryžkalnio viadukas – automobilių transporto viadukas, stovintis Kryžkalnyje, senojo Žemaičių plento ir kelio  A12  Ryga–Šiauliai–Tauragė–Kaliningradas  sankirtoje, šalia automagistralės  A1  Vilnius–Kaunas–Klaipėda . Tai pirmoji Lietuvos plentuose įrengta skirtingo lygio sankryža. Viaduko važiuojamąja dalimi praeinantis Žemaičių plentas šioje vietoje dalijamas į dvi atkarpas –  196  Ariogala–Raseiniai–Kryžkalnis  ir  197  Kryžkalnis–Rietavas–Vėžaičiai . Statinys priskiriamas pastarajam keliui, iškilęs virš kelio A12. Netoliese, 200 m į Tauragės pusę, šį kelią kerta ir automagistralės Kaunas–Klaipėda viadukas, 84 m ilgio, pastatytas 1984 m.